|  |  |
| --- | --- |
| HARANGOZÓ PETRA  Geográfus MSc, 7. félév  Pécsi Tudományegyetem Természettudományi Kar |  |

Témavezető:

|  |
| --- |
| Dr. Aubert Antal  habilitált egyetemi docens, intézetigazgató, PTE TTK |

Az egészségturizmus pozíciója és fejlesztési lehetőségei a Nyugat-Dunántúli Régióban

Magyarország idegenforgalmának jövője az óriási lehetőségeket magában hordozó, egészturizmusban rejlik. Hazánk és egyben a Nyugat-dunántúli régió kellőképpen rendelkezik az ágazat alapját képező megfelelő adottságokkal és a mélyben rejlő kinccsel, a termálvízzel. Az emberek egészségtudatos szemléletmód iránti felértékelődése következtében egyre inkább nő az érdeklődés az egészségturizmus iránt.

A különböző programok által végrehajtott fejlesztések, óriási változásokat hoztak az egészségturizmus minden területén. A támogatásoknak köszönhetően a felújított fürdők nem csak szélesíteni tudták egészségturisztikai szolgáltatásaikat, hanem a vendégforgalom növelésére is képesek voltak, ami maga után vonta a kereskedelmi szálláshelyek vendégéjszakáinak emelkedését is. A komolyan felszerelt, modern fogászati és plasztikai klinikák minőségi és olcsó szolgáltatásaik révén sikeresen váltak a nemzetközi piac meghatározóivá. A többnyire külföldi vendégeket fogadó centrumok az osztrák, a német, a svájci, az angol és az orosz vendégek körében vált népszerűvé. A hazánkban kevésbé ismert lovasterápia módszer szintén az egészségturizmus egyik ágának tekinthető, hiszen itt is egyetlen cél lebeg a beteg szeme előtt, ez pedig nem más, mint a gyógyulás. A leginkább belföldi vendégeket fogadó centrumok fejlesztése olyannyira szükséges, mint más egészségturisztikai létesítményeké.  
A versenytárs-elemzés során a szomszédos vagy a közeli országok egészségturizmusának megerősödésére akartam felhívni a figyelmet, hogy a térségnek igenis komoly konkurenciával kell megküzdenie.  
Véleményem szerint a Nyugat-dunántúli régió megfelelő irányban halad, ahhoz, hogy a nemzetközi piacon kiemelkedő egészségturisztikai központtá váljon, melynek alappilléreit a fürdők, a fogászati-, plasztikai klinikák és a lovasterápiával foglalkozó intézmények alkotják. S ezt mi sem bizonyítja jobban, mint hogy a külföldi és belföldi turisták által, tíz leglátogatottabb magyar város mindegyike híres az egészségturizmusáról.